Fikee raputas pead, küürutas laua kõrvale ja tõstis selle alt välja klaaskera, mille pinnal oli libistatav luuk. Ta asetas selle lauale ja hakkas väikese puust kasti nööre lahti siduma. Romany oli seni paki kattepaberi maha rebinud, nii et nähtavale ilmus must puust laegas, mis oli inkrusteeritud sadade Egiptuse Vana riigi aegsete elevandiluust hieroglüüfidega. Põõn oli nahast ja nii habras, et varises tolmuks, kui Romany püüdis seda avada. Laeka sees oli tumedaks tõmbunud  hõbekastike, mida katsid samalaadsed reljeefsed hierog­lüüfid; ja kui ta sellel kaane pealt tõstis, ilmus nähtavale kuldkastike, mille häilitud pind lambivalguses hiilgas.